**נִיר גלים** הוא מושב שיתופי דתי לאומי בשפלה הדרומית, סמוך לאשדוד. המושב שייך לארגון המושבים של הפועל המזרחי ולמועצה אזורית חבל יבנה, בה הוא היישוב המערבי והגדול ביותר. נכון לשנת 2021 מתגוררים במושב כ-1,400 תושבים.

היסטוריה
--------

המושב הוקם ביום כ"ב חשון תש"י, 19 בנובמבר 1949 סמוך לים ולנחל לכיש, על אדמות הכפר אבו סווירה שנכבש בידי חטיבת גבעתי בקרב סוכריר. שמו הראשון של המושב היה "ניר וגל". מייסדי ניר גלים היו ברובם ניצולי השואה יוצאי הונגריה ומרכז אירופה. במקום פועל "בית עדות", שהוא מוזיאון המוקדש ליהדות מרכז אירופה, הכולל דגמי בתי כנסת שנשרפו בליל הבדולח, מיצג "בית הזכוכית", המחשת סיפור השואה והגבורה באמצעות משקפי מציאות מדומה, פעילות קבועה של הדרכה בין כותלי בית העדות לבתי ספר, מוסדות חינוך לצבא ולכוחות הביטחון. כן מתקיימות תדיר הרצאות בנושאים הקשורים לשואה ולגבורה לציבור הרחב.

ב-31 באוגוסט 1955 פוצצו מסתננים ממצרים את בית הבאר של היישוב. בשנת 1956 חובר היישוב לרשת החשמל הארצית. בשנת 1964 הוקמה ביישוב תחנת דלק של חברת פז.

פעילות במושב
------------

במושב פעילות קהילתית וחברתית ענפה המופעלת על ידי וועדות שונות מקרב התושבים.

בניר גלים קיימת הרחבה קהילתית צעירה לציבור דתי לאומי. נכון לאוגוסט 2012 נמכרו כ-130 מגרשים בהרחבה ומתוכם נקלטו כ-100 משפחות.ב2023 התחיל לכהן הרב יוחנן שריידר כרב המושב. בשלושים השנים הקודמות שימש הרב צבי ארנון כרב המושב. לפניו, שימש בתפקיד הרב בנציון פירר.

בצמוד לניר גלים נמצאים הישיבה התיכונית נווה הרצוג והמושב בני דרום.

מקורות פרנסה
------------

בבעלות המושב רפת חלב, לול עופות לפטם, מכוורת דבש גדולה, גידולים חקלאיים ובייחוד פפריקה וכותנה. חברת הובלה "חוף אשדוד" העוסקת בעיקר בהובלת מכולות בכל הארץ. סוכנות "פז גלים" העוסקת בשיווק ומכירת דלקים ושמנים באזורי המרכז והדרום.

בניר גלים קיים מפעל לייצור צעצועים וריהוט לגני ילדים, בשם: "תעשיות ניר גלים-ריהוט, ציוד ומשחקים למוסדות חינוך".

בית העדות להנחלת זיכרון השואה
-----------------------------

 ערך מורחב – **בית העדות להנחלת זיכרון השואה**  

בניר גלים מוזיאון בשם "בית העדות למורשת הציונות הדתית והשואה". המוזיאון הוקם על ידי עמותת ותיקי בני עקיבא במרכז אירופה, במטרה להגביר ולהרחיב את הנחלת מורשת השואה, וכן להנציח את מורשתה של הציונות הדתית מייסודה ועד היום. כל זאת באמצעות תצוגות ופעילויות חינוכיות-לימודיות ומחקריות.

בית העדות כולל ספריית עיון מקצועית, ארכיון, אולמות להרצאות ולכנסים, חדרי לימוד, חדר תפילה וזיכרון, תצוגות, תערוכות, ומיטב הציוד האור קולי.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ניר גלים** |

* ניר גלים, באתר המועצה האזורית חבל יבנה
* בית העדות, אתר בית העדות
* בית העדות, באתר המועצה האזורית חבל יבנה
* ניר גלים (ישראל), דף שער בספרייה הלאומית

הערות שוליים
------------

1. 1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף פברואר 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
2. ↑  הנתונים לפי טבלת מדד חברתי כלכלי של למ"ס נכון לשנת 2019
3. ↑  זאב וילנאי, "אנציקלופדיה לידיעת הארץ", הוצאת ידיעות אחרונות, תשט"ז, 1956, כרך ג', עמוד 921
4. ↑  מפת ישראל בהוצאת מחלקת המדידות עם סימון הישוב 'ניר וגל', 1950, באתר הספרייה הלאומית, אוסף המפות ע"ש ערן לאור
5. ↑  המצרים פוצצו באר, דבר, 1 בספטמבר 1955
6. ↑  מפה ומשם - המשקים דורות ורוחמה בדרום חוברו לרשת החשמל, דבר, 24 באוקטובר 1956
7. ↑  תחנת שרות פז חדשה בניר גלים, דבר, 20 באוקטובר 1964

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  יישובי מועצה אזורית חבל יבנה (מחוז המרכז) |
| --- |
| קיבוצים | קבוצת יבנה |
| מושבים | בית גמליאל • בן זכאי • בני דרום • ניר גלים |
| מוסדות | גבעת וושינגטון • ישיבת כרם ביבנה |
| 
מפת יישובי המועצה האזורית
מפהמפת היישובים של מועצה אזורית חבל יבנהבאדום - ניר גליםבירוק - מיקום בניין המועצה
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538147405171
* LCCN: nr90028913
* VIAF: 262489725
* WorldCat: lccn-nr90028913

 |